钦定古今图书集成/明伦汇编/闺媛典/第099卷 > 皇清五 > 锺有伦妻胡氏
## 钦定古今图书集成/明伦汇编/闺媛典/第099卷 > 皇清五 > 锺有伦妻胡氏

按《雩都县志》：胡氏，锺有伦妻。有伦祖鸣迪，早亡。祖姑袁，抚有伦父守节。鼎革时，所在盗起，袁谓胡氏曰：“吾老矣，汝少艾，不能不为汝虑。” 胡应曰：“脱有不测，断不受辱，宁受贼刃。” 丙戌，胡氏同夫避兵石砦。九月，广贼攻砦，破之，胡遂抱幼子堕岩死。数日贼退，求其尸，遍体碎裂，独面色如生。袁氏寻亦终焉。